**Otázka od uchádzača:**

Dobrý deň,

máte záujem o spracovanie Projektového energetického hodnotenia pre celú budovu(aj s časťami v ktorých sídli Daňový úrad a súkromná spoločnosť), alebo iba pre časť budovy, na ktorej máju prebiehať stavebné úpravy?  
Z pravidla sa budova posudzuje ako celok, ale stretli sme sa stretli s tým že sme spracovávali v rámci projektu zapletenia projektové energetické hodnotenie iba na časť budovy, ale vtedy sa jednalo o časť budovy, ktorá bola majetkovo oddelená. Vo vašom prípade sa jedná o jednu budovu, ktorá ma viacero majiteľov(aspoň tak je to zapísané na katastrálnom úrade). Pýtam sa to aj preto, lebo pokiaľ budú stavebné úpravy financované z prostriedkov EU, forma ako bude spracované PEH môže mať vplyv na čerpanie nenávratne finančného príspevku(Príklad: na čerpanie NFP je potrebné dosiahnuť energetickú triedu A0. Pokiaľ budova ako celok spadá do triedy B a my zaizolujeme časť budovy dostaneme sa do triedy A1, ale nedokážeme dosiahnuť A0 na celom objekte).  
V základných požiadavkách investičnej akcie ste písali že v roku 2006 bola časť objektu zateplená. Bol v roku 2006 menený aj bleskozvod? Pokiaľ nie môžete mi prosím napísať kedy bol bleskozvod realizovaný. Ide mi o to že pokiaľ budeme zasahovať do bleskozvodu je potrebné aby sme pri kolaudácii splnili v súčasnosti platné normy. Podľa roku kedy bol bleskozvod realizovaný sa dá zistiť aké normy boli vtedy platné a či sú zhodné s tými ktoré sú platne dnes. Pokiaľ by bleskozvod nesplnil dnešné normy tak by bolo potrebné riešiť nový bleskozvod. Bleskozvod sa nerieši na časti stavby ,ale na celej stavbe, keďže jeho časti sú vzájomne prepojené. Pokiaľ by bolo potrebné robiť nový bleskozvod tak by to nebolo na strechu o ploche 350m2 ale na celú budovu= cca1300m2.  
Ďakujem za odpovede

**Odpoveď:**

1. Projektové energetické hodnotenie je nutné spracovať len na časť, v ktorej budú prebiehať stavebné úpravy, z dôvodu, že MV SR je vlastníkom len časti objektu. Všetky navrhované úpravy na energetické zhodnotenie budovy sa budú týkať len časti v správe MV SR, čiže aj PEH bude počítané len na túto časť.
2. Akcia „Ružomberok OOPZ, rekonštrukcia a modernizácia objektu“ bude financovaná z Plánu obnovy
3. Bleskozvod je nutné navrhnúť podľa platných noriem a je na posúdení odborne spôsobilého projektanta, aký určí rozsah rekonštrukcie bleskozvodu.
4. Po zahájení projekčných prác budú oslovení aj spoluvlastníci objektu, aby sa doriešili spoločné časti a budú riešené na základe zmluvy o spoločnej správe objektu.